**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

Nr.DGPNRR/89250/24.07.2024

|  |  |
| --- | --- |
|  | **APROB****Secretar de Stat****Cristian-Valer BEȘENI** |

**REFERAT DE APROBARE**

**privind modificarea** **Ghidului specific** **– Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C2/I.1.C, pentru subinvestiția I.1.C - Crearea de păduri urbane, investiția 1. Campania națională de împădurire și reîmpădurire, inclusiv păduri urbane, componenta C2: Păduri și protecția biodiversității, aprobat prin** **Ordinul ministrului mediului, apelor și pădurilor nr. 2403/2023**

Având în vedere prevederile:

* Acordului de finanțare privind implementarea reformelor și/sau investițiilor finanțate prin Planul național de redresare și reziliență nr. 26.595/08.03.2022, încheiat între Ministerul Investițiilor și Proiectelor Europene și Ministerul Mediului, Apelor și Pădurilor;
* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);
* Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;
* Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr. 230/2021, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată cu modificări și completări prin Legea nr. 178/2022, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene

alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

Ministerul Mediului, Apelor și Pădurilor prin Direcția Generală Planul Național de Redresare și Reziliență are calitatea de Coordonator de Reformă/Investiții în cadrul Planului Național de Redresare și Reziliență, unde gestionează o serie de componente, printre care și Componenta C2 – Investiția I.1. „Campania națională de împădurire și reîmpădurire, inclusiv păduri urbane” – *Subinvestiția I.1.C. „Crearea de păduri urbane”.*

Obiectivul măsurii de investiții este de a crea noi suprafețe acoperite de vegetație forestieră care sunt situate în zonele urbane și periurbane. Aceste păduri urbane se vor înființa folosind o vastă diversitate de arbori și arbuști din specii native și vor avea densități mari astfel încât să se constituie în „plămâni verzi”, ce vor aduce beneficii multiple, precum purificarea aerului, reducerea zgomotului, stocarea carbonului, conservarea peisajului, reducerea temperaturii aerului, reducerea anxietății și implicit îmbunătățirea sănătății publice.

Astfel, pentru atingerea obiectivelor propuse de prezenta subinvestiție, reprezentanții DGPNRR propun introducerea instituțiilor publice definite conform Ordonanței de urgență a Guvernului nr. 57/2019 privind Codul administrativ, cu modificările și completările ulterioare, în sfera solicitanților eligibili de finanțare.

De asemenea, se dorește modificarea definiției pădurii urbane prin înlocuirea titulaturii de „puieți” cu cea de „arbore”, precum și modificarea densității plantării speciilor forestiere arborescente în cadrul pădurii urbane din care să rezulte o medie de minim un puiet sau arbore/mp spre deosebire de 3 puieți/mp cum se prevede în prezentul ghid.

Având în vedere cele de mai sus, vă transmitem spre aprobare proiectul de ordin privind modificarea Ghidului specific – Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2023/C2/I.1.C, pentru subinvestiția I.1.C - Crearea de păduri urbane, investiția 1. Campania națională de împădurire și reîmpădurire, inclusiv păduri urbane, componenta C2: Păduri și protecția biodiversității, aprobat prin Ordinul ministrului mediului, apelor și pădurilor nr. 2403/2023.

**Direcția Generală Programul Național de Redresare și Reziliență,**

Director general

Cristian MĂRIȘTEANU